ນັກໂທດ 19 ຄົນ ໄດ້ຮັບບາດເຈັບ ທີ່ຄຸກສີລັງກາ
ພວກນັກໂທດ ສີລັງກາ 19 ຄົນໄດ້ຮັບບາດເຈັບ ຍ້ອນຄວາມຮຸນແຮງໃນຄຸກ
ບັນດາເຈົ້າໜ້າທີ່ສີລັງກາກ່າວວ່າ ພວກຍາມຄຸກໄດ້ເປີດສາກຍິງຕໍ່ສູ້ກັນ ກັບພວກນັກໂທດ ໃນລະຫວ່າງເກີດການປະທະກັນທີ່ຄຸກແຫ່ງນຶ່ງໃນນະຄອນຫລວງ ໃນວັນອັງຄານມື້ນີ້ ເຮັດໃຫ້ພວກນັກໂທດຢ່າງໜ້ອຍ 19 ຄົນເສຍຊີວິດ ບັນດາເຈົ້າໜ້າທີ່ເຫລົ່ານີ້ກ່າວຕື່ມວ່າ ໄດ້ມີການສົ່ງພວກຍາມຄຸກຈໍານວນນຶ່ງໄປກ່ອນເພື່ອ ຮັບມືກັບພວກນັກໂທດ ທີ່ພາກັນເລີ້ມເອົາໄຟຈູດຄຸກນັ້ນ ອົງການຂ່າວຝຣັ່ງ ແຈ້ງໃຫ້ຊາບວ່າ ຄວາມຮຸນແຮງໄດ້ເກີດຂຶ້ນທີ່ຄຸກ Magazine ທີ່ນະ ຄອນໂກລົມໂບ ແລະວ່າພວກນັກໂທດພາກັນທໍາການປະທ້ວງກ່ຽວກັບເຂົ້າປາອາຫານ ທີ່ມີຄຸນນະພາບບໍ່ດີແລະການຢູ່ຢ່າງອັດແອກັນນັ້ນ ໃນປີ 2010 ພວກຕໍາຫລວດແລະເຈົ້າໜ້າທີ່ປະຈໍາຄຸກຈໍານວນຫລາຍກວ່າ 50 ຄົນໄດ້ ຮັບບາດເຈັບທີ່ຄຸກ Welikada ໃນນະຄອນໂກລົມໂບ ເວລາພວກນັກໂທດຕໍ່ຕ້ານບໍ່ໃຫ້ ເຈົ້າໜ້າທີ່ກວດຄົ້ນຫາຢາເສບຕິດແລະສິ່ງຕ້ອງຫ້າມອື່ນໆ